Ovaihis

Ovaihis () – upė Jungtinėse Amerikos Valstijose, Nevadoje, Aidahe ir Oregone; Sneiko kairysis intakas. Prasideda Nevados šiaurėje, Elko apygardoje, Nepriklausomybės kalnų pašlaitėse. Teka į šiaurės vakarus per pietvakarių Aidahą, toliau per pietryčių-rytų Oregoną į šiaurę, šiaurės rytus. Įteka į Sneiką kiek piečiau Nisos miesto.


Didžiausi intakai: Mažasis Ovaihis, Džordan Krikas.

Upės vanduo naudojamas drėkinimui. Žemupyje sudarytas Ovaihio tvenkinys (nuo 1932 m.).

Upė teka retai gyvenamomis vietomis, jos baseine įsiteigta keletas saugomų teritorijų.

Pavadinimas duotas pagal senesnį Havajų vietovardžio užrašymą Owyhee – 1819 m. prie šios upės žuvo keli havajiečių darbininkai.

 Šaltiniai 

Kategorija:JAV upės
Kategorija:Nevada
Kategorija:Aidahas
Kategorija:Oregonas